
Jedno pitanje, koje do danas nije valjano obrađeno je pi- 
tanje islamizacije Bosne i Hercegovine. Uzrok da je ovo pitanje 
do danas ostalo ovako su na prvom mjestu vrlo oskudni histo- 
rijski izvori, jer o tome, u glavnom, mogli bi tražiti izvore na 
prvom mjestu na turskom jeziku, Međutim tih izvora nema, а 
опо što se nalazi veoma je nepotpuno і mršavo. Do doba, u 
koja pada osvojenje Bosne i Hercegovine, Turci nijesu imali 
valjane historijske književnosti, a naročito one, koja se odnosila 
na novo:osvojene krajeve na Balkanskom poluotoku. Pretežno 
je mišljenje, да bi se o ovom pitanju lijepa materijala moglo 
naći u islambulskim arhivima, a i u tom postoji jedan dobar dio 
sumnje. Kad je ovo ovako. onda ne preostaje drugo nego ovo 
pitanje slaviti pred oči i postepeno ga osvjetljavali svakim no- 
vim dokumentom, koji izbije na površinu. U tu svrhu je po- 
trebno dokumente ove vrste objelodanjivati. Pri ovome treba 
postupati kritički i objektivno, ako nam je stalo do toga da do 
istine dođemo, Bosansko-hercegovački muslimani nemaju ni malo 
interesa u tom da jedno ili drugo u ovom pogledu bude pravo. 
Glavno ie za njih da su osvjedočeni muslimani i da su odlučni 
da takvi i ostanu pa makar u prošlosti biti ne znam što. Međutim, 
drugi neki nastoje da iz ovog pitanja izbiju neki vjerski i politički 
kapital. Baš stoga posloji toliko rasprava i polemike o pitanju vjere 
u Bosni i Hercegovini prije dolaska Turaka. Lijepo je primijetio 
glasoviti historik Vjekoslav Klaić u svom jednom kratkom odgo- 
voru na raspravu Dra Vase Glušca, koja nosi ime ,Srednje-vjekov- 
na bosanska crkva“, kad kaže: „Pisac se pričinja tako uvjeren, da 
je bjelodano dokazao nepobitnu istinu svoje teze, te traži da se 
smjesta »rezultati« njegovi uvrsie u školske knjige, da bude jed- 
nom kraj bajkama i bludnjama. Gotovo je čudo. što ne traži, 
da se Muslimani smjesta pokrste i povrate u krilo pravoslavne 
crkve, kojoj su nekad pripadali, kad su i po vjeri bili isto s 
pravoslavnim Srbima. Čini se, da je čitava rasprava stom ien- 
dencijom i napisana“ !) Treba ovdje malo dublje promotriti i te 


1) М, Klaić: ,Bosanska crkva" i Patareni, str. 69 u djelu Crtice iz 
hrvatske prošlosti. 

što su rasprave, u kojim se poriče bogomilska vjera bogato i 
nagrađivane. Tako je djelo Dra Božidara Petranovića: „Воропи- 
li, crkva bosanska i krstjani“ nagrađeno sa SC zlatnih dukata 
po Srpskom učenom društvu u Beogradu. Djelo Gluščevo nagra- 
đeno je iz zadužbine arhimandrita Nićifora Dućića.!) Oba djela 
imaju tendenciju da dokažu. da je bosanska crkva bila prava 
pravoslavna crkva. [ dandanas ih imade mnogo, koji budnim о- 
kom prate sve što se o ovom pitanju napiše u pravcu, koji nli- 
ma пе konvenira, te onda ospu čitav niz čak i uvreda protiv 
samog pisca. Ovaki su postupci više vjerska i politička propa- 
ganda nego historijska istraživanja. 

Nas, bez sumnje, treba da interesira naša prošlost i da 
znamo kada i kako smo primili islam kao i to koji su uzroci 
doveli do toga. Treba da nas interesira da znamo i šta smo 
ranije bili i ako je prema islamskom učenju potpuno bez važno- 
sti šta je ko prije islama bio. To naročito treba danas, kad se, 
kako napomenusmo, tendeciozno stvari pretstavljaju drukčije i 
kada se iz ovakih pitanja izbija neki kapital. Stoga prije nego 
li pređemo na islamizaciju Bosne i Hercegovine spomenućemo 
ukratko i o vjeri u Bosni prije toga. 


VJERA U BOSNI I HERCEGOVINI PRIJE TURAKA 


Podrotnije o ovome pitanju nije dosle ništa nađeno u tur- 
skim vrelima. To je i razumljivo. jer turski narod tada nije 
dostigao u nauci visok stepen, pa da istražuje potankosti o 
vjerama naroda, s kojim je dolazio u dodir. Stoga u turskim 
izvorima i dokumentima, koji su sačuvani, і ako u malom 
broju. iz prvih dana turske vlasti i sirenja islama u ovim 
krajevima пе nalazimo ni spomena patarensivu ili bogo- 
milstvu. U jednom dokumentu iz 993 (1585), koji sam objavio 
u kalendaru Narodne Uzdanice za 1938. god, spominje &е da 
је u Bosni prje dolaska Turaka vladala Isaova vjera i kršćanski 
vjerozakon (mezhebi nesšra ve milleti hazreti Mesiha). Tada sam 
u notici ispod linije istakao, da se pod kršćanskom vjervm ra- 
zumijeva i bogomilstvo. To је. međutim, nekima bilo nepojmlii- 
vo, te su htjeli da i ovaj dokumenat izrabe u svrhu dokazivanja, 
da je u Bosni i Hercegovini prije Turaka bilo rašireno pravo- 


з) Dr. І. Pilar: Bogomilstvo, str. 37 i 38. 

slavlje.) Kad pak promotrimo da Turci nijesu tada pisali i ras- 
pravljali o vjerama naroda, s kojim su došli u dodir, a da su i 
patareni poštivali Isusa (Isa a. s.) i imali o njemu slično vjero- 
vanje kao i ostali kršćani, te da su čitali Evanđelja i smatrali 
ih svojim svetim knjigama, biće nam potpuno jasno da izraz 
.Isaova vjera i kršćanski vjerozakon", koji je spomenut u gor- 
njem dokumentu, zauzima i bogomilstvo kao što zauzima i 
katoličanstvo i gravoslavlje. Kako spomenuti dokumenat пе 


Bopomilski stećci u Radimlji kod Stoca 
Stećci su nadgrobni svomenici dobrih Bošnjana i ima ih gotovo samo po onim mjestima 
Bosne i Hercegovine, gdje je bilo rašireno patarenstvo 


pravi razlike izmedu katolika i pravoslavnih, tako ne pravi 
razlike ni između bogomila i ajih, nego ih svih naziva sljedbe- 
nicima kršćanskog vjerozakona i vjere Isusove. 

Prema tome za poznavanje vjere, koja је u Bosni i Herce- 
govini vladala prije Turaka, ne možemo se bar zasada služiti ka- 
kvim turskim izvorima i dokumentima, Ostaje nam da se obratimo 
na domaće i latinske izvore, koji tretiraju ovo pitanje. Naročito 
su važni u ovom pogledu latinski izvori, koji potječu od kato- 


1) Vidi u Jugoslavenskoj pošti od 6 augusta 1938 god. članak prote 
Jovana Jevtića pod naslovom „Jedan važan dokumenat, о islamizaciji bosan+ 
skih pokrajina“. Ri 
GR 
ODJ 


i 

ličkih vjerskih pretstavnika i vlasti, koji su progonili bogomilstvo 
i izučavali ga podrobno kao heretičko vjerovanje. koje smeta kato- 
ličanstvu i pravom kršćanstvu. Bez sumnje su vjerski ljudi bolje 
mogli zapaziti karakteristike bogomilskog vjerovanja nego neko 
drugi. Kao mana latinskih izvora postoji to što su ih pisali ne- 
prijatelji bogomilstva, koji nijesu prema njemu bili objektivni. 
Zbog toga može u latinskim izvorima biti dosta i pretjeranosti, 
ali nije moguće te sve izvore odbaciti i proglasiti nepouzdanim 
i bezvrijednim kao što čini Dr. Glušac. Ovaki postupak ne bi 
davao raspravi naučnu boju i obilježje. 

Latinski izvori izričito tvrde, da se je u Bosni i Hercega- 
vini još od druge polovice XII. vijeka raširilo patarensko učenje. 
To potvrđuju i domaći i drugi strani izvori. І nekako bi izgle- 
dalo i nepotrebno iznositi dokaze, da je u Bosni i Hercegovini 
bilo rašireno bogomilsko ili patarensko učenje, da se nije u no- 
vije vrijeme našlo pojedinaca. koji su pod svaku cijenu hijeli 
dokazati, da u Bosni i Hercegovini uopće nije bilo bogomilstva, 
nego da je bilo rašireno pravoslavlje. Baš zbog ovog čini nam 
se potrebno navesti nekoliko historijskih dokumenata, koji po- 
tvrđuju, da se je u Bosni i Hercegovini još od ХІІ. stoljeća ra- 
širilo _bogomilsko učenje, Које je ostalo sve do dolaza Turaka 
kada je većina bogomila primila islam, a ostatak se postepeno 
stopio među muslimanima, katolicima i pravoslavnima. 

Kao najstariji dokumenat o bogomilskoj sekti u Bosni spo- 
minje se pismo kneza Vukana, mlađeg sina Stjepana Nemanje 
„kralja Dalmacije i Duklje“, koje је god. 1159. poslao papi Ino- 
centiju III. moleći ga, da mu pošalje svoje poslanike, s kojim bi 
uredio crkvene i državne odnošaje. U tom pismu on javlja papi, 
kako пе maleno krivovjerstvo niče u Bosni i da je sam ban 
Kulin sa svojom ženom i sestrom i mnogim svojim rođacima 
prešao u krivovjerstvo i zaveo u isto preko deset hiljada kršća- 
па.‹) U pismu Vukanovu se ne spominje ime sekte, ali se spo- 
minje u pismu pape Inocentia II[., kojemu je Vukanovo pismo 
dalo povoda, da su Кгіуоујегсі u Bosni pripadali krivovjerstvu 
Katara.") Ime Katari davalo se pristalicama ove sekte u Italiji i 


4) Rački: Bogomili i patareni (posebna izdanja Srpske kraljevske aka- 
demije, knjiga LXXXVII, Beograd 1931) 351; Klaić: Crtice iz hrvatske pro- 


šlosti, 77. Latinski tekst pisma nalazi se kad Theinera: Monum. Slavor, 
merid.. l., 6 


+) Theiner: 16 


Francuskoj. Iz ovog se dokumenta vidi, da je na izmaku XII. 
stoljeća po Vukanovu računu u Bosni bilo više od 10.000 bogo- 
mila. Pismo Vukanovo dalo je povoda papi te je pisao 1200. 
mađarskom kralju Mirku, vrhovnom gospodaru Bosne, upozora- 
vajući ga na opasnost koja prijeti Mađarskoj i njenoj vjeri ako 
оп ne pomogne istrijebiti krivovjerstvo iz Bosne i bana čim 
prije od njeg odvratiti. Ovo je sve urodilo time, da je ban Kulin 
poslao u Rim svoje ljude i preko njih se opravdavao. tražeći 
kao vješt političar nekog izlaza. Kulinovi ljudi su papi ponudili, 
da on u Bosnu pošalje sposobnog ćovjeka, koji hi se osvjedo- 
čio o pravom stanju u pogledu vjere. Papa 1202. pošalje split- 
skog arcibiskupa Bernarda і svog dvorskog kapelana Ivana 
de Casamaris u Bosnu. U Bosnu je stigao sam lvan de 
Casamaris i uspio da su se mnogi prvaci ispred sebe i dru- 
gih 1203. pismeno odrekli krivovjersiva. U ovoj svojoj ispo- 
vijedi, koju je u cijelosti preveo Rački," obećaju spome- 
nuti prvaci. da će u svim mjestima imati bogomolje, a u crkva- 
ma ба će imati oltare і križe, da će čitati i knjige staroga za- 
vjeta, da ce imati svećenike, koji će čitati mise i vršiti ispo- 
Vijedi, da će najmanje sedam puta na godinu primati tijelo go- 
spodnje, da “се obdržavati poste, svetkovati svece, da neće među 
se primati Manikeje. da će se zvati braćom, a ne samo Кгёса- 
nima kao do sad, da se ne bi tim imenom nanijela uvreda dru- 
gim kršćanima (jer se iz tog imena razumije da drugi osim njih 
nijesu kršćani). Kako se vidi, iz ove ispovijedi jasno bije bogo- 
milsko učenje. Inkvizitor Ivan de Casamaris u svome izvještaju 
spominje да је u Bosni imao posla sa Patarenima.') Iz ovog se 
svega vidi, da bosanski: krivovjerci nijesu članovi pravoslavne 
crkve. 

Poslije Kulina Bosna je postala veoma ozloglašena na pap- 
skoj kuriji radi uspjeha bogomilskog učenja. Pape u mnogo ma- 
hova ljutito pišu kako tamo heretici javno ispovijedaju Svoju 
vjeru i traže protiv njih prave krstaške ratove u dva tri maha. 
O tome postoji sva sila sačuvanih dokumenata, koje je Rački 
pomno 1 opširno obradio. 


Kada je u Italiji i Južnoj Francuskoj oslabila ova sekta, 
Bosna јој je bila glavno uporište і zapravo najjača zemlja u 


© Bogomili i patareni 391-393. 
*) Rački: Bogomili i patareni 393-394. 

patarenstvu. U Bosnu su slali svoje ljude ,da ondje savršeno i 
potpuno nauče nauku od učitelja koji stanuju u mjestu, koje se 
zove Bosna“*) Jakov Bech iz Chieria je oko 1378 u ovu svrhu 
bio poslan. Kada ga je 1387. god. inkvizitor pitao, da li mu je 
poznato da je u ovu svrhu još kogod u Bosnu slat. on je odgo- 
vorio, da su u ovu svrhu u Bosnu slati: Moreto Rabellator iz 
Chieria prije 40 godina po prilici, oko 1347. Ivan Narro i Gra- 
noni Bencio oko 1360, Petar Patrizi oko 1377, Berardo Rosche- 
rio oko 1380 i Petrov brat Jacobini oko godine 1382. Jakov je 
izjavio, da je ovo sve iz njihovih usta neposredno slušao i sa- 
2пао.?) 


Bosanski kralj Stjepan Тоша (1444-1461) živo je radio na 
tome da pristaše bogomilske sekte povrati katoličkoj vjeri. Me- 
đu ostalim nastojanjima u ovom pravcu pošalje malo prije smrti 
g. 1461 tri ugledna bogomila iz Bosne u Rim, da ih papa Pijo II. 
pouči i obrati, ili, ako ostanu tvrdokorni, da ih kazni Papa ih 
preda trojici kardinala koji ih uistinu obrate nakon mnogog ra- 
zlaganja i nagovaranja. Nato im po papinu nalogu kardinal Ivan 
de Torguemada. stric poznatog velikog inkvizitora Tome Torgu- 
emade, napiše u pedeset tačaka objuraciju (odricanje), u kojoj 
izloži sve glavne tačke manihejskog vjerovanje pobivši ih kato- 
ličkom naukom. Znadu se і imena spomenute trojice bogomila ; 
to su bili: Đuro Кисіпіс, Stojšan Tvrtković i Radmilo Voćinić. 
Ovaj dokumenat je u cijelosti štampao dodavši mu značajan i 
vrijedan uvod Dr. Dragutin Kamber pod naslovom „Kardinal 
Torquemada i tri bosanska bogomila. '") 


Može da bude u ovim izvorima pretjeranosti, koja je došla 
iz opreznosti katoličkih učitelja vjere i iz želje da isprave svako 
po njihovu mišljenju krivo vjerovanje, ali potpuno proglasiti ove 
i druge slične latinske izvore bezvrijednim ne odgovara uslovima 
objektivnog naučnog istraživanja. Osim toga ti izvori nijesu o- 
samljeni; njih potvrđuju mnogi domaći izvori i drugi, koji su 
nikli u pravoslavnim sredinama. U svim tim izvorima se osuđu- 
je vjerovanje Bošnjaka kao krivo. Ovo je najjači dokaz da bo- 
sanska crkva ni u kom slučaju nije bila pravoslavna. 


9 Rački: ibid. 440 
?) Rački ibid. 440 
19) Separatni otisak iz „Croatia sacra“ 1932 

Važan je dokumenat u ovom pogledu poslanica'') carigrad- 
skog patrijarha Genadija IL Skolarija (1453-1459) sinajskim ka- 
luderima. U toj poslanici Genadi kaže, da je pravoslavni vladika 
u zemlji Hercega Stjepana obratio mnoge od .kudugera“ u pra- 
voslavnu crkvu. Za Hercega kaže. da je u duši pravoslavni, ali 
to Javno ne ispovijeda, jer ima u državi mnogobrojne ,kudugere“. 
Kudugerima grčka vrela nazivaju bogomile. O ovom nazivu je 
napisao lijep članak V. Skarić pod naslovom „Кудигери`.'* Po- 


Bogomilski stećci u Radimlji kod Stoca 


slanica ie kao odgovor na upit sinajskih kaluđera, da li mogu 
primati priloge i milostinju Hercega Stjepana Kosače i spominjati 
ga javno u crkvi na liturgiji. U odgovoru se izričito za Hercega 
kaže: „Ako pošalje milostinju, primite je, jer je і njemu па ko- 
rist da se održi u hrišćanstvu. Ali ga ne spominjite u crkvi, po- 
što javno пе ispovijeda hrišćanstvo; nego u vašoj trpezariji, u 


п) Objavljena u 63. knjizi „Гласника Српског ученог ддуштва ', str 
11. Priopćio Ljub. Kovačević i u zadarskoj „Истини“ br. 5 god. 11. maj 1888. 
Priložio arhimandrit N. Dučić prema rukopisu iz Prizrena. 

11) Прилови за књижевност, jegak, историју и фолклор, Београд, 
knjiga МІ., sv. l., str. 107—110, 1926. 


po 

molitvi i blagodarenju".'?) Ovo nije latinski izvor, a jasno potvr- 
đuje, da crkva Hercegove zemlje. nije pravoslavna nego bogomilska. 

Dubrovački arhiv obiluje dokumentima o vjeri u Bosni. Do- 
duše tamo se nigdje ne spominje naziv ,bogomili" nego ,pata- 
reni“. Iz dubrovačkog arhiva objavio је i obradio Dr. Ciro Tru- 
helka .Testamenat gosta Radina“. Radin je bio u časti gosta t. 
i. biskupa kod bosanskih krstjana, Svoj testamenat je napisao 5. 
januara 1466. Ovaž je dokumunat u ovom pitanju vrlo važan, jer 
potječe od pretstavnika bosanske crkve, gosta Radina. Iz ovog 
se dokumenta vidi da su bosanski patareni u mnogo čemu po- 
pustili u svom nauku Pod utiecajem drugih kršćana blijedi na- 
uk njihove sekte. Velike i oštre prepreke između njih i drugih 
kršćana se nekako izglađuju i ublažuju. To је u ostalom prirodni 
zakon kod svake sekte. Tokom vremena svaka sekta gubi svoju 
oštrinu i prema većini čini ustupke i popuste. Među islamskim 
sektama mi za ovo imamo jasnih primjera. Ko bi, na pr.. mogao 
reći, da su današnji ibazije potomci nekadašnjih energičnih, u- 
strajnih i žilavih haridžija. Ili još bliži primjer: zar su današnji 
vehabije oni isti prije stotinu godina? Iz Radinova testamenta 
vidimo, da je on. iako viši vjerski starješina, bio oženjen i imao 
djece. Na početku testamenta stoji krst. Ali pored toga vjernici 
se dijele na: 1) krštene, koji su prave vjere apostolske, prave 
krstjane, kmete i prave kmetice krstjanice i 2) mrsne ljude. Pravi 
bogomili su bili nemrsni ljudi, dakle vegeterijanci. Ostali obićni 
svijet jesu mrsni, koji trebaju nastojati da jedamput postanu pra- 
vim i nemrsnim krstjanima. Dr Pilar drži, da je običaj mnogo 
sušenja voća, osobito bosanske suhe šljive, ostatak bogomilske 
kulture, jer preko zime hranili su se bogomili kruhom i suhim 
voćem.!'“) Iz testamenta gosta Radina vidi se da su patareni sla- 
vili uz nedjelju i petak.'*) 

Vrijedan ie i ovaj argumenat koji iznosi Truhelka na te- 
melju dubrovačkog arhiva: Roblje iz Bosne dovodilo se u Dubrovnik 
i prodavalo. O tome postoji sva sila dokumenata, Katalonski trgo- 


19) O vjeri Hercega Stjepana vidi iscrpnu radnju „О натовсу на иркви 
Херцеға Стефана у Горажду“ od І. Ruvarca u „Гласу Српске краљевске 
аквдемије”, XVI. 1889. 

мч) Ворот Istvo Као religiozno-povjestni іе kao socijalni i politički 
problem, str. 28. 

s) Vidi radnju Dr-a С. Truhelke ,Testamenat gosta Radina“ u Glas- 
niku Zem. muzeja u Sarajevu, XXIII, 1911, str. 355—376. 


ыйы ы җе ды 


11. 


vac Petar Dujo predao je Dubrovčaninu Tomku Milkoviću jedan 
zamot skupocjena sukna da ga ponese u trgovište Brštanik na 
Neretvi i tamo proda, a za novce kupi nekoliko bosanskih ro- 
binja patarenka. Tomko je kupio dvije robinje za 36 dukata. 14. 
aprila 1393. spomenute dvije robinie idu pred dubrovačkog rek- 
tora Šimuna Gućetića i izjavljuju, da su krštene kršćanke, rođene 
od kršćana i traže da se na temelju toga prema postojećim za- 
konima oslobode. Petar se brani. da ih je kupio kao patarenke. 
Kad se ustanovilo da su kršćanke, a ne patarenke sud ih oslo 
bađa. Prema tome svo bosansko roblje, koje se prodavalo u Du- 
brovniku mora da je patarensko. [z ovog Truhelka zaključuje da 
patareni nijesu bili kršteni; oni su bili abaptisti.'*) Međutim nama 
izgleda da su i patareni ipak imali neku vrstu krštenja. 

Među čisto domaće izvore, koji utvrđuju, da je u Bosni bile 
rašireno patarenstvo, a ne pravoslavlje možemo spomenuti sli- 
jedeće: 

Srpski historik Vladimir Ćorović u svojoj knjizi „Bosna i 
Hercegovina" ") citira glagolski dokumenat iz početka 16. vijeka | 
pod naslovom: ,Dialog pape Grgura Velikog“, koji govori ovo: | 
„О nesrićno kraljevstvo bosansko na koga ni rosa ni dažd ne 
padi, pokle rodi i shrani i brani tolike i takove jeretike, ki go- 
vore, da gospodin Isuhrist ni imel pravoga tela človičaskoga i da 
je blažena diva Marija bila anjel i mnoge ine bludnje protivu 
veri katoličaskoj govore“. Dakle prigovaraju im se posve nepra- 
voslavne i bogomilske zablude. Isti historik na istoj stranici na-- 
vodi rukopisni tipik manastira Krušedola, koji spominje „sluge 
đavolove“, bogomile, koji ,kao tati noću idu" i ,prevraćaju 
hrišćane od prave vjere Božije“. U raškim izvorima imaju dva 
tri prokletstva na babune i nekolika pomena o borbi s пјіта.!*) 
Nemanja je da bi utvrdio pravoslavlje u svojoj državi energično- 
iskorienjivao bogomile. Gonio ih je nemilosrdno; plijenio im je 
imanja, kažnjavao ih je, čak i spaljivao; njihovom učitelju je dao 
odrezati jezik. Uništavao je i njihove knjige. Gonjeni bogomili 
bježali su iz Srbije na sve strane, a najviše ih se spasilo u su- 
sjednoj Bosni.) Za kralja Dragutina kazuje Danilo, kako „ot toje 


ч) Dr. Ćiro Truhelka: „Još o testamentu gosta Radina і о patarenima“. 
Glasnik Zem. muzeja u Sarajevu, XXV., 1913, str. 363— 382. 

17) str. 46 

1%) Ćorović; Bosna i Hercegovina, str. 44 


з») Ćorović: Istorija Jugoslavije, str. 98 

zemlje bosanskije mnogije od jeretik obrati v veru hristijansku- 
ju." 2") U Glasniku Srp. Učenog društva?!) iznosi se jedan stari ći- 
rilski srpski dokumenat. u kojem se pripovijeda, .kako je za vre- 
тепа Stevana Lazarevića povraćena Srebrenica od Bosne. Za 
njezine stanovnike se veli: < „Še že vsi jeresi bogomilskie sut“. 

Pa i kada je nestalo u Bosni bogomila sačuvalo im se u 
narodu ime. Neki.lfranjevački izvori govore o ,starovircima“ u 
Bosni, а naš pjesnik Hasan Kaimija (umro oko 1690) u svojoj 
pjesmi protiv duhana kaže: 


I mi smo ga pili, 

I u smradu bili 

Kao bogumili. 
Ostante se tutuna !??) 


Sve ovo nepobitno dokazuje da je u Bosni prije dolaza 
Turaka vladalo bogomilstvo, а ne pravoslavlje. Mišljenje da je 
bosanska crkva bila pravoslavna nema nikakva temelja osim 
želje pojedinaca, koji se služe čim bilo da dokažu svoju želju. 

Kako je poznato kolijevka bogomilstva je Bugarska. То je 
za nas kršćanska sekta, jer je nikla među kršćanima i javila se 
od kršćanskih učitelja. Sva naša djela pripisuju bogomilima du- 
alističko vjerovanje. To jest da bogamili, pored vjerovanja da ie 
Bog jedan. vjeruju da tvorac svijeta nije jedan. Bog je samo 
stvorio duh i nevidljivi svijet, a đavo je stvorio materiju i vid- 
ljivi svijet. Prema našim piscima bogomili su vjerovali i u troj- 
stvo i ako su ga tumačili drugačije nego mnoge druge kršćanske 
sekte. 

Historici su mišljenja, da se bogomilstvo razvilo pod ra- 
znim stranim utjecajima, napose pod utjecajem  pavlićanske i 
masalijanske sekte. Bizantijski car Konstantin Kopronim (741-775) 
preselio je iz Azije više hiljada sirskih i jermenskih pavlićana u 
Trakiju da mu čuvaju granice. Odatle su se oni raširili po Ma- 
kedoniji i Bugarskoj, Na sličan su način došli i masalijani (ili 
drugim imenom euhitil. Osim toga na razvitak bogomilstva su 
utjecale i druge vjere, koje su tada postojale u Bugarskoj. To su 


sr} Klaić: Crtice iz hrvatske prošlosti, str. 70 

и) Sv. XX. knj. Ш. g. 1866 str. 148. Vidi i Dr. Kamber: Kardinal Tor- 
quemada i tri bosanska bogomila, str. 34; Rački: Bogom. i patar. str. 444 

э) Kemura-Čorović: Serbokroatische dichtungen Bosnischer Moslims, 
str. 17. 

židovstvo i islam. Možda će nekom čudno biti da se spominje 
među faktorima, koji su djelovali na razvitak bogomilstva i islam, 
ali to je historijski fakat. 

Židovi su od starijih vremena imali svoju općinu u Solunu, 
gdje su trgovali i odakle su prolazili kroz balkanski poluotok i 
tako dolazili u Bugarsku. Ovdje su oni već pod kraljem Bogor:- 
Mihajlom kušali svoju vjeru širiti. Isto se veli o Arapima i kaže 
se, da su dijeljenjem knjiga nastojali islam rasprostraniti.##) Dr. 


Bogomilski stećak s matpisom u bosančici u Varošištu kod Mesića u 
kotaru rogatičkom 


Lujo Thaller u svojoj knjizi ,Od vrača i čarobnjaka do moder- 
nog liječnika“ spominje da je nekako oko ovih doba Bugarska 
bila puna muslimana i da su jednom čak palili muslimanske 
knjige u Bugarskoj. Pisac velikog arapkog geografskog rječnika 
,Mu'džemul-buldana“, Jakut?) govoreći o Bašgirdima, muslima- 
nima u Mađarskoj (Ismailijama) kaže, da je razgovarao sa nekim 
od njih u Halebu (Aleppo) i da ih je pitao, odakle im je došao 
islam. Jedan između njih, inaće razborit čovjek, rekao je: ,Ja 


33) Responsa papae Nicolai | ad consulta Buigarorum. Viđi Ворот. і 
patar od Račkog, str. 350 
29) Jakut je umro 626 god. (1228.) 

sam slušao mnogo naših starih da pričaju, da su davno još u 
našu zemlju došla sedmorica muslimana iz zemlje Bulgara i da 
su se među nama nastanili. Zatim su nas na lijep način upoznali 
‚© zabludi, u kojoj smo bili i uputili nas na pravi islamski put. 
Bog nas je tome — Njemu hvala! — naputio, te smo postali 
muslimani i primili pravo vjerovanje. Mi dolazinio u ove krajeve 
i učimo svoju vjeru, a kada se povratimo poštuju nas tamošnji 
ljudi i predaju nama vjerske službe.) Ovdje postoji pitanje, što 
se misli od zemlje Bulgara? Bugarska ili grad Bulgar na 
Volgi? Ovdje nam se čini sada mnogo vjerojatnijim da se baš 
misli današnja Bugarska. 

Rački spominje, da je u ovim krajevima bilo još od ranije 
muslimana, i to па dolnjem Vardaru, u solunskoj pokrajini. Ovamo 
je naime саг Teofil (829—841) preselio bio odjel Turaka iz Azije; 
stoga su i prozvani bili vardarski Turci.") Oni su se kasnije 
pokrstili i pripadali posebnoj eparhiji; ali prvebitno su, po miš- 
ljenju Račkog, jamačno muslimani bili.?') 

Iz ovog svega se dade zaključili, da je u Bugarskojt*) i u 
nienu susjedstvu bilo muslimana, koji su mogli djelovati na ra- 
zvoj bogomilske sekte. 

Kako sam ranije istakao, historici su mišljenja, da su na 
bogomilstvo najviše utjecali pavličani і masalijani, koji su se 
opet razvijali pod utjecajem azijskog manihejsiva. Odavde drže, 
da je u bogomilstvo došao rećeni dualizam. Ja o ovom ne bih 
inao šta novo iznijeti. Jedino bih primijetio. da možda dualizam 
bogomilske sekte nije bio onaki kakvim ga kršćani prikazuju. 
Možda je to bio blagi i umjereni dualizam, koji se u mnogim 
monoteističkim vjerama zapaža і koji se zapravo i ne može 
nazvati dualizmom. Mnoge monoteističke vjere kažu: dobro je 
od Boga [ili od anđela), a zlo od vraga ili sotone. | islam priznaje 
da šejtan čovjeka na zlo navodi i da mu je Bog do sudnjeg 
dana podijelio tu moć. Osim toga ovdje bih još želio upozoriti 
na prijateljski stav islamskih učenjaka prema pavlićanima, sekti 
koju je zasnovao antiohijski episkop Pavle Samostatski, koji je 
god. 265 bio isključen iz crkve. Ibni Hazm l|umro 456 (]064)| u 


9%) Mu'džemul-buldan, Kairo 1906, sv. I! str. 38-39 
1) Tafel: De Thessalonica Berolini, 1839 str. 79 
2) Rački: Bogom. i patar. str, 350—351. 

=) Vidi: Klaić. Poviest Bosne, str. 347 

svome dielu „Vjere i sekte“ piše o Pavlu doslovce ovo: ,Između 
kršćanskih sekta su i sliedbenici Pavla iz Samostata On je bio 
patrijarh u Antiohiji prije nego što se je kršćanstvo posve raši- 
rilo, Njegovo vjerovanje je bilo: čisto i pravo Božije jedinstvo i 
da је Isa (Isus) Božiji rob i Božiji poslanik Као i drugi Božiji 
poslanici — Božiji mir s njima! Bog ga je stvorio u utrobi Mer- 
jeme (Marije) bez muškarca. On je čovjek, a u njemu nema ni- 
kakva božanstva. Pavle bi govorio: Ja ne znam šta je ,riječ" 
(logos) ni šta je „sveti duh.*™} Slično spominje i arapski pisac 
Šehristani (umro 548 [1153]! u svom djelu, koje nosi isto ime 
kao i gornje djelo Ibni Наг тохо. Još prije njih arapski historik, 
kršćanin Seid ibni Bitrik (umro 328 [940]| iznosi učenje Pavla iz 
Samostata i ne spominje u njemu nikakva dualizma. | prema 
ovom arapskom piscu. i ako je bio kršćanin, vjerovanje pavli- 
бапа o Isusu mnogo je bliže islamu nego vjerovanje drugih kr- 
šćana. [ po njemu je Pavle bio monoteista i priznavao je, da je 
Bog samo jedno lice.?") 

Svi su ovi podatci za naše pitanje od velike važnosli. Oni 
nam otkrivaju jednu stranu zagonetke, u kojoj se pitamo, zašto 
se bogomili u Bosni i Hercegovini tako brzo pretopiše u dobre 
muslimane. Kad još objasnimo neke dodirne tačke između bogo- 
milstva i islama onda ćemo biti potpuno shvatili jedan od neko- 
liko glavnih uzroka njihova brzog, grupnog i svojevoljnog pre- 
laza na islam. 

Naime tezu da je jedan uzrok prelazu bogomila na islam i 
to što je između te dvije vjere bilo dodirnih i sličnih tačaka usva- 
jaju mnogi kako naši tako і strani historici. Tako па pr. en- 
gleski učenjak profesor londonskog univerziteta Sir Thomas W. 
Arnold u svom djelu „Historija širenja islama“*') nakon što је 
naveo pretpostavku nekih evropejaca, da je mnogobrojni prelaz 
bogomila na islam bio u početku turskog osvajanja s tom namje- 
гоп! da se povrate u svoju vjeru čim im se u budućnosti prilika 
pruži, te budući da im se kasnije nije pružila očekivana prilika, 


ta je namjera preda u zaborav pala — Arnold nakon toga izri- 


#) Ibni Hazm: El-milelu ven-nihal (Vjere i sekte), 1., str. 48 

2) Vidi o ovome moj članak Glavni uzrok prelaza Bogomila na islam“ 
u kalendaru Narodne Uzdanice za 1955. god. 

21) Na turski preveo М. Halil Halid, S3 turskog prvih šest poglavlja 
djela preveo na nag jezik Derviš А. Korkut. Prijevod je postepeno izlazio u 
odlomcima u І. Il. i Ш. god. Glasnika Islamske vjerske zajednice. 

čito kaže: .ОЫспо je ovakva pretpostavka samo nagađanje, te > 
se na nju, kao nepobitni dokaz, ne može osloniti. Mi smatramo 
jačim razlogom to, što su bogomili pomiješani sa muslimanima 
bili skloni islamu radi mnogih tačaka u njihovom vjerovanju, 
koje su slične s islamskim učenjem. Bogomili su zabacivali obo- 
žavanje Marije. ustanovu kršlenja i sve vrste klera. Krst su, kao 
znamen vjere, mrzili. Smatrali su idolopoklonstvom upućivanje 
molitvi slikama i kipovima svetaca i relikvijama. Protivno kato- 
ličkim crkvama, koje su nedostojno ukrašene slikama. njihovi su 
hramovi bili skromni i jednostavni. Kao i muslimani imali su 
hrđavo mišljenje o crkverim zvonima. koja su nazivali ,satan- 
ske trube”. Vjerovali su, da Isus nije lično razapet, nego da je 
to bio neki iluzorni lik. te su se u ovom pogledu djelomično 
slagali sa Kur'anom. Osuđivanje alkohola i sklonost asketskom 
životu i jednostavnosti spadaju u one okolnosti koje su poslužile 
zbližavanju bogomila sa islamom. Í ani su se pet puta dnevno 
molili. Često 'su pula padali na koljena i izražavali blagodarnost 
Bogu. Ргета tome. za njihovo sudjelovanje pri molilvi u džamiji 
izgleda da nije trebalo velike preinake."":) To su doslovno riječi 
učenjaka svjetskog glasa, profesora londonskog univerziteta Ar- 
nolda. Između naših historika ovo mišljenje zastupa poznati 
poznavalac prošlosti Bosne Dr. Čiro Truhelka. On to mišljenje 
iznosi u nekoliko svojih radova, napose u .Tesiamenlu gosta 
Radina" і „О porijeklu bosanskih muslimana“.*?) Između musli- 
mana zastupao je ovo mišljenje Dr. Bašagić?'} i drugi. Ovdje 
bismo mogli usput napomenuti, da se ne možemo složiti sa svim 
pojedinostima, koje navodi Arnold, jer, iako one odgovaraju vje- 
rovanju bogomila u Bugarskoj ili negdje u drugoj zemlji, ipak 
ne odgovaraju vjerovanju bogomila u Bosni i Hercegovini. Tako 
ne možemo usvejili da su bosanski bogomili prezirali krst kao 
znamen vjere, jer se krstovi nalaze i u nekim njihovim spisima. 
Ovo možemo objasniti tim što je tokom vremena popustila prva 
bogomilska gorljivost kod bogomila u Bosni. Oni su u nekim pi- 
tanjima napravili neki kompromis s druge dvije kršćanske vjere. 
O ovome фто i ranije dali jednu napomenu. Ako se u pojedi- 


зз) Glasnik Islamske vjerske zajednice, god. II., str. 345. Tursko iz- 
danje str. 204 

s) Izdanje u Sarajevu 1934., str, 11—12. 

н) Kratka upula u prošlost Bosne | Hercegovine, str. 18 


= 


17 


nostima ne možemo složiti sa Arnoldom to ne znači da njegovo 
mišljenje treba potpuno odbaciti. 

Ranije smo iznijeli dva mišljenja o vjeri u Bosni prije Tu- 
raka. Jedni drže, da je glavna vjera bila bogomilska ili pataren- 
ska, a Bošnjaci su sebe nazivali krstjanima smatrajući da je nji- 
hova vjera jedina prava apostolska i Isusova vjera. Petranović 
i Glušac drže, da je u Bosni u glavnom vladalo pravoslavlje 
Ovdje ćemo iznijeti usput i treće mišljenje, koje je nastojao po- 


Groblje prvih muslimana uz" groblje svojih prera bogomita 


U prvom se vide nišani, a u drugom bogomtiski stećci, Vidi se jasan prelaz bugomiia u 

islam. att se ipak nijesu одгісан ni odmicali od svojih predju. Selo Prećani ispod Pje- 

tašnice. Ovakih grobalja gra: guide mnogo po Bosni i Herqagortni. Mislim da je naj- 
2 


znamenitije опо na Presjeći blizu Ustikoline. Znamenito je i ono u Šađićima u fočanskom 
kotaru, Osim ovih imaju slična groblja u Listčićima kod Konjica, kod Fojnice, gdje se 
odvaja put za Oglavak i drugdje. 


duprijeli Jaroslav Šidak, katolik Hrvat u svojoj raspravi ,Pro- 
blem »bosanske crkve« u našoj historiografiji od Petranovića do 
Glušca." з) Šidak je donekle pobio Gluščevu tezu. On smatra da 
bosanska crkva nije bila pravoslavna, a ne priznaje ni da je bila 
bogomilska. Po njegovom mišljenju bosanska je crkva prava kr- 
šćanska crkva, a ne heretička. Ona je u prvim vremenima bo- 
sanske državne samostalnosti pripadala rimokatoličkoj crkvi. Ta 
je veza sa rimokatoličkom crkvom bila slaba, te nije mogla iz- 


з, Rad Jugoslavenske akademije u Zagrebu, knjiga +09, 1937. 

držati vjersko narodni pokret u 12 i 13 vijeku; stoga je bosan- 
ska crkva postala potpuno nezavisna narodna crkva bez ikakva 
stranog uticaja. Dakle po mišljenju Šidaka bosanska crkva je 
ipak nešto samo bosansko; nije to ni pravoslavlje ni katoličan- 
stvo, iako je u početku bila ogranak rimokatoličke vjere. 

Prota Svetislav Davidović je nastojao pobiti Šidakovu tvrd- 
nju i potvrditi Gluščevo mišljenje, ali bez stvarnih argumenata *"), 


ŠIRENJE ISLAMA U BOSNI I HERCEGOVINI 


Sada tek možemo preći na govor o islamizaciji Bosne i 
Hercegovine i širenju islama u ovim krajevima. | ovo pitanje su 
mnogi nastojali tendenciozno pretstaviti drugačijim nego što je 
ono u stvari. U raznim člancima i većim radovima o ovoj temi 
nailazimo па svakom koraku na iskrivljene činjenice і na pri- 
kazivanje stvari u boji, koja ne odgovara stvarnosli. Pored loga 
ima i objektivnih nekoliko radova. ali sve je to malo za ovo 
pitanje. Još i danas to pitanje nije osvijetljeno kako treba i mi 
ćemo pokušati prema slatoj snazi i nedostatnom materijalu ba: 
citi na njega malo više svjetla. 

Islam su ovamo u Bosnu i Hercegovinu donijeli Turci — 
Osmanlije. Nije nam poznato da je prije njih u Bosni i Herce- 
govini bilo kakvog traga islamu. Arapi, koji su dolazili i do na- 
ših obala u Jadranskom moru, Ismailije u Mađarskoj i muslimani 
u Makedoniji, nijesu mogli kako izgleda ostaviti u Bosni i Her- 
cegovini nikakva traga. 

Još priie kosovske bitke na pel godina upoznaju se turske 
čete sa Rosnom. 1384 dolazi Yimurtaš paša s vojskom i hara po 
istočnoj Bosni. Iza kosovske bitke u proljeće 1390 šalje Bajezid 
protiv Bosne Jigit pašu sa vojskom. Neki tvrde, da je ovaj put 
i sam Bajezid u Bosnu dolazio. 1396 idu turske čete kroz Sla- 
voniju i dolaze sve do Štajerske. lza smrti Bajezida opet se 
Nastavljaju navale na Bosnu i turska vojska 1414 dolazi do gor- 
njeg Vrbasa i zadržava se u bosanskom Skoplju (kraj oko Do- 
njeg Vakufa). 1415 nalazimo bojeve oko Lašve, г 1416 и Humu, 
gdje čete dolaze blizu Dubrovnika. Od tada Turci u Bosni stalno 
ostaju. Tada im je u ruke pala Foča, Plevlje. Čajniče i Nevesi- 
nje. 1418 Ishak beg osvoji Višegrad i Sokol. Za vrijeme Murata 


зе) „Средњовјековна босанска црква“ није била богумилска HH Na- 
таренска, Братство, год. ХІУ бр. 10—12, 1988, Сарајево. 


19 


IL. 1424 1 1425 turska vojska krstari Bosnom. 1428 oteše Turci Pa- 
vlovićima Hodidjed i Vrhbosnu. Kasnije su Turci bili na kratko vri- 
ieme izgubili Hodidjed, ali ljeti 1435 turski vojvoda Barak povrati 
Hodidjed i od tada Hodidjed i Vrhbosna ostadoše stalno u rukama ' 
Turaka. Iz 846 [1442'43) sačuvao nam se ferman sultana Murata, ko 
jim daje neke zemlje па Romaniji nekom Ѕігтегаи za zasluge?! 
1436 osvojen ie Zvornik i Srebrenica, te su tako Turci prije osvo- 
jenja Bosne u svojim rukama imali Nevesinje. Gacko, Zagorje, Foču, 
Ustikolinu, Podrinje, Plevlje, Čainiće, Višegrad, Sokol, Srebrenicu, 
Zvornik і dolinu Miljacke sa (Vrhbosnom]| Sarajevom. kojem se 
pravi temelj tada udara. U svim ovin mjestima bilo je bez sumnje 
muslimana Tada su se u njima podigle prve džamije. Kao prva 
džamija je u Sarajevu bez sumnje današnja Careva džamija koja 
se u starim turskim izvorima zove .Džamii-atikom ^ (t. j. starom 
džamijom, kako je bilo običaj nazivati prvu džamiju). Današnja 
zgrada ne potječe iz toga vramena. Tvrdnja da iz ovog vremena 
potječe i mesdžid Haseći Have nije dokazana. Ona se osniva na 
jednom datumu koji je uklesan па nišanima graditeljice dža- 
mije, ali je taj datum sigurno kasnije unazad po prilici stavljen, 
Već tada se je islam počeo širiti i među domaćim stanov- 
ništvom. Na islam nijesu prelazili samo obični ljudi nego i prvaci 
i velikaši. a za njima su se onda u grupama drugi povodili. U 
Isabegovoj vakufnami, koja je napisana na godinu prije osvojenja 
Bosne (u džumadel-ulatu 866 — februar 1462) spominje se zem- 
ljište Balabana sina Bogčinova.*) Prema mišljenu g. Skarića Ba- 
laban je sin Bogčina sina kneza Stipka, koji je ukopan u Crnać- 
groblju u Gornjem Kotorcu. Na njegovu mramoru ima i natpis.) 
Prema tome Balaban je kao plemić i kao bogat čovjek, što se 
vidi iz Isa begove vakufname, jer je njegov bio Trebević i drugi 
posjedi u okolici Sarajeva i u Sarajevskom polju, rano prešao na 
islam. Osim gradova i na selima je već tada bilo muslimana, 
jer Isa begova vakufnama spominje u Sarajevskom polju musli- 
mansko groblje kao poznato mjesto, s kojim se mogu određivati 
granice uvakufljenog posjeda. Prema mišljenju Muvekita u Sara- 
jevu je još 1452 sagradio i Nesuh beg svoju džamiju. Kako se 


23) Original fermana se nalazi kod Osman ef. Sokolovića u Sarajevu. 

зз) Гнасник Скопског научног друштва, knjiga 1. sv. 1. str. 172 i 
172 (članak О. Elezovića: Турски споменици у Скопљу) 

3%) Vladislav Skarić: Sarajevo, str. 34 i 40 

vidi islam nije čekao službeno osvojenje Bosne; on se još ranije " 
udomio kako u gradu tako i na selu. 1 bez sumnje se je širio 
bez prisiljavanja, jer su Turci tada bili veći političari, a da bi, 
sve kad bi htjeli silom širiti islam, pustili u susjedstvo o sebi 
zao glas. 

1463. u proljeće pregazi silni turski sultan Mehmed el-Fatih 
Bosnu i zauze bilo silom bilo predajom sve važnije gradove pa 
i kraljevu prijestolnicu Jajce. Tada je nastupio čas brze islami- 
zacije. 36.000 bogomilskih porodica pohrlilo je pod Jajce da se 
Fatihu poklone.'") U Jenjičarskom zakonu izričito se kaže: „Када 
je osvajač Istanbula, sultan Mehmed han — Božija milost i za- 
dovoljstvo s njim ! — došao na Bosnu sa svojom pobjedonosnom 
vojskom, svi stanovnici te zemlje i sav svijet, kada su saznali 
snagu i moć padišaha, utočišta cijelog svijeta, došli su pred njega, 
poklonili se pred njegovim veličanstvom i odjedamput prešli na 
islam., Kada je padišah, utočište cijelog svijeta, vidio da su ovi 
odjedamput grupno prešli na islam rekao je: „U koliko ja znam. 
ovo nije ružna grupa ljudi." Zbog toga što su primili islam reće 
im padišah: „Što hoćete, od mene tražite!“ Stanovnici te pokra- 
jine rekoše: „Nek se iz naše zemlje kupe mladiči!“ (koji će se 
u Istanbulu odgajati za visoke službe) Njihovoj je molbi udovo- 
ljeno, te ih primaju bez razlike bili obrezani ili ne. Nije propis 
njih pregledati. Od ovog naroda sakupljani su mladiči za uzga- 
janje na carskom dvoru, le je većina izašla sa visokim častima 
i položajima i postala pametna i znana.““') Ovom su priltkom 
mnogi bogomil:ki velikaši, а za njima i ostali bogomilski svijet 
prešli na islam. Slično je bilo i kod osvojenja Hercegovine. Među 
velikašima koji su prešli na islam bio je mlađi sin Hercega Stje- 
pana, Stjepan — kasniji veliki vezir Ahmed paša Hercegović, 
djeca kralja Stjepana Tome Žigmund i Katarina i mnogi drugi. 
koji spadaju u prvi red velikaša ove zemlje. 

Dakle, naše je mišljenje da se je islam brzo u Bosni i Her- 
cegovini raširio za razliku od drugih susjednih zemalja. Uzrok 
je tomu što su hogomili grupno lu Jenjičarskom kanunu turski 


*%) Bašagić: Bošnjaci i Hercegovci u islamskoj književnosti, str. 3 (po 
Zinkeisenu је tada 36 000 bogomila primilo islam.) 

€) Bašagić; Bošnjaci i Hercegovci, str. 4-5; Uputa u prošlost Bosne 
i Hercegovine 16. Rukopis ovoga zakonika iz 1137 (1724) bio je u posjedu 
Dra Bašagića. 

stoji: „Ыг ugurden") kroz kratko vrijeme skoro svi prešli па 
islam. Mnogi koji su pisali o ovom pitanju i ovdje izvrču histo- 
rijsku istinu. Oni žele dokazati da bosanski muslimani nijesu u- 
istinu starosjedioci u Bosni i Hercegovini nego doseljenici. Oni 
kažu: О. početku turske vlasti u ovim krajevima bilo je samo u 


Nisan Hasana i Ahmata Radilovića u Čadovini kod Rogatice sa natpisom u 
bosančici iz II. pole XV. vijeka 


Ovom nišanu Je sličan nišan Mahmuta Brankovića iz Brankovića u rogatičkom kraju, Na 
nišanu je natpis u bosančici, u kume se kaže, da je Mahmut poginuo na grobu despotovu, 
а to je 1480 godine. 


gradovima ponešto muslimana. Nakon bečkog rata 1683. u 
Bosnu i Hercegovinu sletjeli su se muslimani iz Mađarske i dru- 
gih zemalja, koje je Turska izgubila. Ovo mišljenje zastupa Petar 
Gaković u svojim „Прилозима за историју u етнографију Бо- 

сне“. Evo šta п. pr. prota Svelislav Davidović u svom članku 
„Средов]ековпа >босанска црква< није била богумилска пи 
патаренска“ +) doslovce kaže: ,Bosansko-hercegovački musli- 
mani čine većinu u gradovima zalo što je vrlo mnogo Turaka 
došlo u te krajeve ili kao vojska ili kao bjegunci iz Ugarske, 
Hrvatske, Slavonije. Dalmacije, Srbije i Crne Gore, kad se je 
Turska povlačila iz njih. Dakle. nema nikakva dokaza — kako 
bi htio Rački — da su bosanski .krstiani" poslije pada Bosne 
i Huma svi listom prešli u islam, jer su muslimani (uz rimoka- 
tolike kao najmalobrojnije) u tim zemljama, i pored mnogih bje- 
žanja pravoslavnog elementa u susjedne države. pa i njegovog 
neznatnog prelaza u islam, uvijek bili manjina stanovništva“. To 
su doslovce riječi prote Davidovića, iz kojih se vidi šta bi en 
i svi njegovi istomišljenici htjeli sa tvrdnjom da je u Bosni i 
Humu prije Turaka vladalo pravoslavlje. Ove sve rasprave više 
sliče vjerskim propagandističkim i političkim raspravama, kojima 
je svrha doći do željenog cilja, a пе do historijske istine, Mi 
smo i ranije spomenuli nekoliko dokaza grupnog prelaženja na 
islam u početku turske vlasti, a sada ćemo iznijeti još novih do- 
kaza, da se vidi da se je islam širio i u gradu i na selu i to 
baš u prvo doba turske vlasti. 

Mi iz tog doba imađemo vrlo malo sačuvanih dokumenata, 
pa i ono malo gotovo svi s reda mogu služiti kao dokumenti za 
ovu našu tvrdnju. Ranije smo spomenuli [sa begovu vakufnamu 
i kako nam i ona u ovom pogledu služi za dokaz. Iz 873 (1469), 
dakle šest godina iza osvojenja Bosne, sačuvao nam se hudžet 
šeriatskog suda, u kome se spominje spor oko zemlje izmedu nekog 
Davud bega i seljaka iz sela Dusine u kreševskoj nahiji. Šeriatski 
Sud je riješio spor u korist seljaka, jer je zemlja njihova baština, 
koju su naslijedili od otaca i djedova. Seljaci o kojima je govor jesu 
Husejn sin Pavlov, Muhamed sin Pavlov i Hasan sin Radivojev 
Iz ovog se jasno vidi da su {і seljaci odmah nakon fetha prešli 
na islam. Interesantno je u ovom hudželu i to da se među svje- 
docima spominje šest muslimana čijem je ocu ime Abdulah. Ko 
poznaje činjenicu da su mnogi nemuslimanska imena svojih otaca 
prikrivali na taj način što su svoje oceve nazivali Abdulahima, 
Abduigafurima, Abdulhajima i sličnim imenima, Koja u prijevodu 
znače Božijeg roba, tome će ovaj dokumenat još više u ovu 


=) Братство, год. ХІУ. бр, 10—12 

svrhu poslužili. Ovaj je dokumenat nađen kod Salih hodže Sal- 
činovića u selu Dusini kraj Kreševa,+*) 

Sačuvao nam se і hudžet brodskog (zeničkog) kadije iz 
908 (1502) godine u kome se radi o sporu o zemlji, koja pripada 
posadi grada Bobovca. Granice te zemlje svjedoče „starci koji 
su zapamtili feth" iz raznih okolnih 'sela. Iz sela Dragovića se 
Spominje Živan i njegovi sinovi Sarudže i Hasan, zatim Dobrešin 
i njegov sin Alija, Pavle Bogilja, Vukač i njegovi sinovi Sarudže 
i Nikola. Kako se vidi i u ovom dokumentu se spominju musli- 
mani koji su prešli na islam po bosanskim selima oko Bubovca. 
Interesantno је da је Sarudže sin Vukačev musliman, a brat mu 
Nikola nemusliman.“:) 

U hudžetu iz 925 (1519) radi se opet o sporu između Šah 
bega sina Širmerdova (Ovom је Širmedu sultan Murat И. 1442/43 
poklonio zemlje na Romaniji) i seljaka iz sela Miletine i Breško- 
vića na Romaniji. Svjedoci granica su između ostalih: Sulejman 
зіп Bjelakov, Karađoz sin Boljičev. lljas sin Rajkov. Jusuf sin 
Vukotin, Alija sin Bielakov i Bali sin Boljićev.") U jednom hu- 
džetu se.spominje ovoliko ljudi, koji su na selu prešli na islam! 


U sudskom sidžilu sarajevske mehkeme iz 5641 965 (1556- 
155:) spominje se nekoliko ostavinskih parnica, u kojima se Spo- 
minju rodoslovlja, koja nam ovdje mogu poslužiti kao dokumenti, 
Najinteresantnije je rodoslovlje nekog Evlije iz sela Drozgometve, 
koji ima neku oslavinsku parnicu. Svjedoci svjedoče, da je on 
sin Sulejmanov, Sulejman sin Milodarov, Milodar sin Vučine, a 
Vučina sin Ostoje. Veliki vezir, umrli Ali paša je sin Radoši- 
nov, Radošin je sin Vučine. a Vučina sin Ostoje: Prema tome 
zajednički djed im je Ostoja") Zapisnik je datiran 21 dżuma- 
del-ulata 964 (1557). Kad uzmema da je Evlijin otac Sulejman 
musliman, onda možemo zaključiti, da je iza fetha prešao 
na islam. Moj prijatelj Hamdi ef. Kreševljaković mislio је, 


4) Dokumenat se nepažnjom nekih zagubio, ali mu se prepis, vrlo 
pomno načinjen, sačuvao u Kadića kronici 1, str., 170-172 (rukopis u Gazi 
Husrev begovoj biblioteci) 

«) Fotografije dvaju starih orepisa ovog dokumenta ovjerovljenih kod 
brodskog kadije nalaze se u arhivu Gazi Husrevbegove biblioteke pod br. 1325 

б) Originali ovog dokumenta nalazi se kod Osman ef. Sokolovića u 
Sarajevu. Vidi o ovome dokumentu članak Sokolovića: „lz naše prošlosti 
= Najstariji poznati dokumenti.“ u listu Gajret br, 6, 1939, str. 99- 101. 

4} str, 120 spomenutog sidžila 

da se ovo odnosi na Ali pašu, čija je Alipašina džamija u 
Sarajevu, te je i napisao, da ie Ali paša iz Drozgometve. 
Međutim kako se ovdje Ali paša oslovljava kao veliki ve- 
zir, а 21 džumade ulata 964 godine spominje se Као umrli 
(merhum), a znamo iz spomenutog sidžila*") da je vlasnik Alipa- 
šine džamije umro kasnije ovog datuma i to 17 safera 965 (de- 
cembar 1557), to nam postaje jasno, da se ovdje radi o drugom 
Ali paši. U popisu velikih vezira nalazimo samo oko ovih doba 
Hadim Ali pašu, koji je 907 (150t) imenovan velikim vezirom. 
903 je svrgnut, a na njegovo mjesto je došao Ahmed paša Her- 
cegović. 912 opet je došao Hadim Ali paša i ostao na tom po- 
ložaju dok nije poginuo 917 (1511). Turska vrela ne znaju za po- 
rijeklo Hadim Ali paše. Ovim dokumentom možemo dokazati, da 
je i ovaj veliki vezir porijeklom Bošnjak. 

Osim ovog rodoslovlja u spomenutom sidžilu imamo i ova: 
U Sarač Alijinoj mahali u Sarajevu umro je Ine beg sin Širmer- 
dov, a unuk Radičev. Kao nasljednik njegov javio se Murat sin 
Timurhanov, unuk lljasov, a praunuk Кайіёеу.*) Zvornički ka- 
dija javlja sarajevskom, da su nasljednici Ahmeda sina Lutfije, a 
unuka Markova, koji je umro u Sarajevu. Aiša i Halima kćeri 
Husejnove, a unuke МагКоуе.*%) 

Iz vakufname Čekrekčije Muslihudina saznajemo da je u bli 
zini Gazi Husrev begove džamije neki Hasan sin Jatiživov imao 
dućane. Vakufnama je datirana 932 (1526).5°) 

Da još jedamput ponovim: Dokumenata iz ovog doba ima 
vrio malo, ali i od ovog malog broja gotovo svaki može poslužiti 
kao dokaz protiv tendencioznih tvrdnja o islamizaciji Bosne i 
Hercegovine. Stvar; koje smo naveli odnose se većinom na o- 
bićni seoski ili gradski svijet, a da i ne spominjemo velikaše koji 
su prešli na islam i istakli se u visokim službama."') 

Mnogi se zaboravljaju kad tvrde, da su muslimani u Bosni 
i Hercegovini u glavnom gradski e'emenat. Muslimani su najbroj- 


4) str. 390 

+) str. 97 

47) str. 23 

5%) Kreševljaković: Džamija і vakulaama Muslihudina Čekrekčije, Sa- 
rajevo 1938, str. 11, Original ove vakufname čuva se u Arhivu Gazi Husrev 
begove biblioteke. 

5) Nekoliko velikaša može se naći kod Truhelke u radnji: O porijeklu 
bosanskih muslimana, str. 9 


ot 2. -~o 


fedna stranica iz turskog rukopisa iz 993. (1585) о islamizaciji Bosne. 


) Тр, № 

niji u gradovima. ali ipak samo jedna trećina muslimanskog 


stanovništva pripada gradu. Ostale dvije trećine su seoski ele- 
menat. Ovo nam potvrđuje statistika. U posljednje vrijeme raste 
broj muslimanskog gradskog stanovništva stoga što je musliman- 
ski elemenat nesrazmjerno prema drugima ekonomski pao, te 
ovi ekonomski patli, ili zapravo ekonomski oboreni traže utočište 
u gradu. 

Davidović, Gaković i drugi kažu, da se mnego Turaka iz 
početka po gradovima u Bosni i Hercegovini naselilo. Ovo je 
jedna obična izmišljena neistina, kojoj oni sami ne mogu naći 
dokaza. Turci nijesu imali u svojim zemljama ni onoliki broj sta- 
novništva, ko}! je potreban, a kamo li da su imali višak da ga 
u Bosni naseljavaju. Turci su samo ostavili po tvrđavama svoju 
posadu, među kojom je bilo vrlo malo pravih Turaka | ta po- 
sada je bila nedostatna. Zna se da је u Zvečaju na Vrbasu о- 
stavljeno 50 jenjičara i 30 drugih vojnika. Ako uzmemo u obzir 
da je Zvečaj bio pogranična tvrđava prema Mađarima, onda se 
možemo uvjeriti da je malen broj ostavljen za posadu Ako uz- 
memo ovo mjerilo onda možemo zaključiti da nije u cijeloj osvo- 
jenoj zemlji ostalo nego samo nekolike hiljade ljudi. 

Da Osmanlije nisu imali neki višak naroda, koji bi mogli 
upotrebljavati za neku intenzivniju kolonizaciju, vidi se već po 
tome, da je sultan Mehmed ll., osvojivši Jajce i druge bosanske 
gradove, odvojio trećinu žiteljstva, te ih poslao u Carigrad, da 
ih tamo naseli i popuni žiteljstvo, koje se smanjilo, jer su se 
Grci većinom razbjegli. Tu politiku nastavio je i prilikom osva- 
janja drugih. naročito grčkih gradova.5) 

Osim toga kada je nakon osvojenja Bosne do nekih sedam- 
deset godina osvojena Mađarska mnoge dijelove Mađarske nase- 
lili su bosanski muslimani, koji su govorili bosanskim jezikom. 
Turski putopisac Evlija Čelebija, koji je Madarskom putovao 1660 
i 1661, dakle prije bečkog rata, spominje, da se našim jezikom 
govori u Ребсији.°:) Za stanovnike Budima kaže, da su svi Boš- 
njaci.*) Stanovnici Šikloša govore poturski,*") što po našem miš- 
ljenju svakako označava naš jezik. Za stanovnike Sigetvara kaže, 


зз) Truhelka: ibid., str. 6—7 

5) Evlija Čelebi: Sejahatname, sv. Vi., str. 201 
эз) Ibid. sv. Vi, str. 247 

55) Ibid. sv. VI., str. 503 

da su bijele boje i da su Bošnjaci."5) Za stanovnike Kaniže kaže, 
da su Bošnjaci i da znadu nekoliko jezika, između kojih je na 
prvom mjestu bosanski."") Da u Bosni i Hercegovini nije odmah 
nakon osvojenja bilo mnogo muslimana slavenske krvi i bosan- 
skog jezika, ne bi oni mogli naseliti ovolika mjesta po Mađarskoj 
i u njih prenijeti svoj jezik. 

Evo još jedan nepobitan dokaz za našu tvrdnju. Većina 
džamija u Bosni i Hercegovini podignuta je na mnogo godina 
.prije bečkog rata. To znači da su te mnogobrojne džamije i tada 
trebale, jer je bio velik broj muslimana kako u gradu tako i na 
selu. Od 104 sarajevske džamije 98 ih je sagrađeno prije 1600. 
godine. Skoro je isto tako sa Mostarom, Banjom Lukom, Fočom, 
Rogaticom, Travnikom *i drugim bosanskim i hercegovačkim gra- 
dovima i mjestima. Sila je seoskih džamija, o kojima postoji živa 
tradicija u njihovim mjestima da su od fetha. 

Glušac i oni, koji se za njim povode i imaju istu namjeru 
kao i on, žele reći, da su muslimani u Bosni i Hercegovini u 
većini došljaci, a pravoslavni elemenat, da je tu starosjedilac. Me- 
đutim historijski dokumenti baš govore obraino. A kad ne bi bilo 
ni tih historijskih dokumenata dovoljan bi kao dokaz za našu 
tvrdnju bio čisti jezik bosanskih muslimana, koji nema ni ono- 
liko turcizama koliko ih ima jezik pravoslavnih Srbijanaca i ako 
su se oni prije oslobodili turske vlasti. Dr. Truhelka kaže: ,Ako 
se uvaži, da su Slaveni, koji su se naselili na jugu Evrope. bili 
prvi predstavnici svijetlog іра, -Коти je plava kosa i modro okoš*) 
glavnom rasnom odlikom, dobiva važnost činjenica, da je čisto 
svijetli tip u muslimana najjače zastupan, jer po tome bi baš 
vanja Gluščeva škola ispušta iz vida. 

Kad smo historijskim dokumentima dokazali činjenicu da 
su Bošnjaci grupno prešli na islam, nameće nam se pitanje ka- 
kvim su se sredstvima Turci služili šireći islamsku vjeru Prvo 
što nam treba u ovom pogledu istaknuti je to da su vijesti o ne- 


55) Ibid. sv. VI, str, 5:6—517 

5) Ibid, sv. VI., str. 534 

ss) Tamnookih muslimana u Bosni i Hercegovini ima 47%, katolika 
također 47%, dočim je u pravoslavnih taj procenat za 10%, veći t. j. 97%. 
Svijetla Коза zastupana је kod muslimana sa 12,30%, u katolika 9,24%/,, u 
pravoslavnih 7,77%. 

s) Truhelka: O porijeklu bosanskih muslimana, 19 

kom nasilnom isturčivanju bosanskih kršćana u doba fetha apso- 
lutno neosnovane."') Te vijesti su skovali i historijom ih nazvali 
ljudi kojima nije stalo do historijske istine. Ovo nam potvrđuju 
mnogi dokumenti, a napose abdnama — povelja kojom jamči 
sultan Fatih slobodu vjere bosanskim fratrima."'| Ta se ahdnama 
do danas čuva u fojničkom samostanu. Mišljenje da je ova ahd- 
nama falsifikat пета ni iednog dokaza. Na tu se ahdnamu po- 
zivaju kasniji turski sultani. U Kemurinim .Bilješkama iz prošlosti 
bosanskih katolika? ima pet kasnijih dokumenata u kojima se 
poziva na ovu ahdnamu. Od tih su tri fermana, jedna bujuruldija 
i jedan arzuhal. Osim toga ovake ahdname su izdavali sultani 
prije i poslije Mehmeda Il. Dakle kada je Mehmed li. osvojio 
Bosnu zatekao je pored bogomila u Bosni u glavnom još kato- 
like. Bogomili nijesu prema propisu svoje vjere imali crkava, a 
Katolici su ih imali. Bogomili su bili odlučni da pređu na islam, 
a katolici su tražili zaštitu svojim crkvama i slobodu ispovije- 
danja svoje vjere i dobili su što su tražili. 

Turci su imali običaj ponuditi nemuslimana da primi islam. 
To su bez sumnje učinili i kad su Bosnu osvojili ako o tome 
uopce nije postojao kakav sporazum između Turaka i bogomila 
prije osvojenja Bosne. Iza ponude ostaje da svak slobodno od- 
luči da li će primiti ponudu ili je odbiti. U ovom nema nikakva 
prisiljavanja. U jednom rukopisnom djelu koje je napisano 993. 
(1585). a prepis datira iz 1050. (1640) postoji jedan odlomak koji 
se odnosi na islamizaciju Bosne i na bosanske poture. Taj od- 
lomak sa nekoliko anegdota o poturima ja sam objavio u kalen- 
daru Narodne Uzdanice za 1938 godinu. Odlomak je važan po- 
datak i ако mu vrijednost umanjuje to što pisac nije imao na- 
mjeru bilježiti historijske podatke nego anegdote i šaljive priče. 
U djelu je proza protkana sa stihovima. Tamo se kaže, da je u 
Bosni prije Turaka bila kršćanska vjera i Mesihov zakon. Kada 


*) 1 ovu je činjenicu podrobno obradio Dr. Truhelka u svojoj citiranoj 
radnji (str. 7-12) Skarić svoj članak „Širenje islama u Bosni i Hercegovini“ 
[kalendar Gajreta za 1940., str. 29] započinje ovako: .Krivo je mišljenje da 
še na Balkanskom poluostrvu islam širio naglo i da je službeno širen silom. 
Mnogo dokaza ima, da to nije tako. |a ću istaći samo fakat, da 19 vljek ne 
bi zatekao nijednog hrišćanina, niti bi bilo i jedne crkve i manastira da je 
islam Širen državnom silom, Islam su širile prilike i ljudske okolnosti.“ 

s) Kasim Gujić: Osvajač Bosne sultan Mehmed II i bosanski franjevci, 
Zagreb 1935; Kemura: Bilješke iz prošlosti bosanskih katolika, Sarajevo 
1916, str. 4—7. 

su je Osmanlije osvojili poslat je и Bosnu radi popisa po svoi 
prilici Mesih paša [umro 907 (1501)). On je zatekao narod u strahu 
od velikih daća. Tražio je od Porte da se ukine džizja ali mu 
to nije udovoljeno. Stoga је u zdogovoru sa uglednim starcimė 
uredio da iz svakog sela bar neko primi muslimansko ime te da 
ini se zbog toga oprosti džizja. Tako su mnogi jednostavno Svoja 
imena preveli na turski: Živko je postao Jahja, Vuk Kurt. a Gvozden 
Timur. Tim je i džizja ukinuta, a na baštine je određen ро je- 
dan dukat. Na ovaj je način strah pred teškim daćama otklonjen. 
Kasnije ie nastupilo ovako stanje: svijet se podijeli u tri grupe: 
pravi muslimani, kršćani i poturi. Pisac tumači da potur znači 
pola Turčina t. i. polu-muslimana. Poturi uzimaju dvostruke za- 
pise i od hodže i od popa; oni se kolebaju; ne znanu ili bi tame 
ili ovamo. Pisac ih napada i o njima se slabo izražava. Možda 
mu je svrha da ih popravi i za islam potpuno i stvarno prida- 
bije."") Kada bismo ovaj rukopis usvojili kao historijski dokume- 
nat. onda bismo njim mogli dokazivati da je bilo i neke propa- 
gande za islam i da su neki prelazili na islam vođeni materijal- 
nim interesom. Interesantno je da je ovo sve provođeno prem: 
savjetovanju sa starcima (ihtijar). Sama riječ „Starci“, ,ihlijarlar 
ovdje privlači na se pažnju i ima neku bogomilsku boju. Sve 
kad ustanovimc da su oni koji su prelazili u prvo doba na islam 
imali više privilegija negoli oni koji su ostali u svojoj vjeri, оре! 
moramo priznati da ni ovima. nije činjeno nikakvo nasilje. | njimi 
su povjeravane vrlo osjetljive službe i oni su bivali spahije. na- 
hijske vojvode, čuvari tvrđava. vojnici i vojničke starješine svih 
vrsta vojske osim jenjičara kako su to utvrdili Truhelka, Сого- 
vić i Skarić."5) 

Da li je bilo kakve propagande preko učenih ljudi to ne 
znamo. Mi držimo da su se učeni i vjerski obrazovani ljudi lā- 
tili posla tek kada se je svijet priznao muslimanima. Tada je 
trebalo ove nove muslimane u vjeri poučiti. Možda se njihova 
propaganda proširila tada і па nemuslimane. Biografi glasovitog 
Arap-bodže [Muhjidin Muhamed b. Omer b. Hamza iz Antiohije. 
umro 938 (1531) u Brusi), koji je u Sarajevu sagradio dvije dž3- 
mije. koje i danas postoje i pa njegovu imenu se spominju, na- 


©) Kalendar „Narodne Uzdan'ca“ za 1935., str. 2Ч--45. 

#2) Truhelka: O porijeklu bosanskih muslimana, str. 9; Corović: BOSna 
! Hercegovina, str. 64; Skarić; Sircnje islama u Bosni i Hercegovini, kalenda: 
Gajret za 1940, str, 29—33. 


30 


vode, да je on prije 932 boravio u Rumeliji, a napose u Skoplju 
i Sarajevu oko deset godina tumačeći Kur'an i vjerske propise. 
Tom prilikom je primilo islam mnogo nemuslimana "') Za Ajvaz 
dedu, koji je toliko poznat u Bosni da se do danas hodočasti па 
Ajvatovicu kod Prusca, priča $е da je došao sa Fatihom i da se 
nastanio u Pruscu. Njegovom zaslugom je Većina tamošnjeg svi- 
jeta primila islam. Selo Vesela njegovim nastojanjem prešlo je 
odjedamput sa svojim svećenikom na islam. Svećenik je učio 
kod Ajvaz dede i postao hafiz, te sa je Ajvaz dedo postavio 
mualimom u tom selu.) Sličnih tradicija sačuvalo se još u na- 
šem narodu.) Što poturi (polu muslimani) postoje u doba kada 
je pisac pisao gore spomenuti rukopis o islamizaciji Bosne (god. 
1585.) tome je, izgleda, uzrok slaba naobrazba učitelja vjere 
(mualima i imama) u to doba, na što spomenuti pisac aludira 
jednom anegdotom. 


“) E$-Šekaikun-nu'manijje [оо rubu Ibni Hallikana). sv. |. str. 464 

“) Bosna ve Hersek vilajet-salnamesi, za god. 1305 [1%%7.] članak: 
,Uvejs dede“ od Mehmed Hulusije, str. 76 à 

"sj Ovdje bi se mogla spomenuti i ako je iz kasnijih vremena i pjesma 
Hevaije (umro posl je 1851. godine] u kojoj poziva nemuslimane u vjeru, аһ 
na vrlo uljudan način. Pjesma ima 25 strofa po četiri stiha, Svaka strofa 
završava sa: ,Hodte nami vi na viru!" U početku pjesnik kaže: 


Ja kauri vami velju: 

Hodte nami vi na viru! 
Po neviri što se kolju ? 
Hodte nami vi na viru! 


Nismo vami mi zlotvori. 
Bog nas jedan jer satvori, 
Budte Bogu bogodvori! 
Hodte nami vi na viru! 


Do nekoliko strofa pisac nastavlja: 


Otac jedan, jedna mati, 
Prvo bi nam valia znati. 
Jer ćemo se paski klati ? 
Hodte nami vi na viru! 


Ovu strofu neki citiraju kao dokaz, da је Hevaija bio osvjedočen o tome 
da muslimani i nemuslimani u ovoj zemlji pripadaju jednom plemenu. Pjesnik 
međutim ne misli па ovo, nego želi reći, da smo svi ljudi i da smo postali 
od jednog oca i matere. (Adema i Have) [Vidi Kemura-Čorović: Serbokroati- 
Sche Dichtungen Bosnischer Moslims. str. 3—6.) 

Kad smo na čistu sa svim izloženim onda nam se nameće 
pitanje, koji su to stvarni uzroci, koji su doprinijeli ovakom ši- 
renju islama u ovim krajevima. Prije svega treba znati, kako 
smo i mi ranije naglasili, da je Bosna prije dolaska Turaka u 
ove krajeve bila poprište ogorčenih vjerskih borba. Tu su se 
borila u glavnom tri vjerska elementa: bogomili, koji su se sma- 
trali pravim Bošnjacima, katolici i po nešto i pravoslavni. Kato- 
like su najviše pomagali Madari. koji su preka vjere htjeli da 
osiguraju svoj politički utjecaj u Bosni, u kojoj su od 1136. vršili 
vrhovnu vlast. Pred dolazak Turaka u Bosni su bile u glavnom 
dvije političke struje: katolici se oslanjahu na Mađarsku i podr- 
žavahu veze sa Mađarima, dok bogomili gledahu u Turcima dobro 
došao elemenat, koji će im pomoći da se otresu prevlasti Ma- 
дага. Neki bogomilski velikaši čak su pozivali Turke da zemlju 
zauzmu. Potpuno je razumljivo da se bogomili nijesu mogli opre- 
dijelili za Madare i katolike, koji su u nekoliko mahova pripre- 
mali krstaške ratove protiv Bosne. Bogomilima je bila omrzla i 
katolička vjera kao i pravoslavna, jer su ih i pravoslavni pro- 
gonili kao što smo ranije napomenuli. Kod Turaka su od ranije 
zapazili pravednost, vjersku snošljivost i ravnopravnost kao i to. 
što je u ovoj stvari sasvim važno. da Turci rado prepuštaju 
upravu osvojenih zemalja starosjediocima ako prime islam. Civi- 
lizacija. koju je donijela Turska također je privlačila bogomile. 
Pred sobom su imali i svijetlih primjera do kojih visokih služba 
može i stranac u Turskoj doči. Sam veliki vezir Fatihov Mahmut 
paša, koji je s vojskom došao na Bosnu bio je slavenske krvi. 
Osim toga islam je sam po sebi razumljiv, demokratski i jedno- 
stavan. Nema u njemu ni naročitog klera, koji upravlja vjerom ; 
svak Ко poznaje vjeru on je učitelj vjere. Između islama i bo- 
gomilstva postojala je sličnost u mnogim propisima kako smo to 
ranije ustanovili. | kada uvažimo sve ove činjenice potpuno će 
nam biti jasan uzrok nagle islamizacije bogomila u Bosni i Humu. 

Naravno da se je broj muslimana u Bosni i Hercegovini i 
kasnije mijenjao: rastao i opadao. Rastao je novim prelazima na 
islam, jer je ipak ostalo bogomila koji nijesu isprva odmah bili 
primili islam, a i drugi su u manjim brojevima prelazili na islam. 
Uzrok porastu broja muslimana bile su seobe iz bližnjih zemalja 
u Bosnu nakon što su ove otpale ispod turske vlasti. Nakon 
bečkog rata 1683 kada je izgubljena Mađarska doselilo je u Bosnu 
nešto tamošnjeg svijeta sigurno Bošnjaka po porijeklu. U kraje- 

vima, koje je osvojila mletačka republika. u Dalmaciji, desilo se 
to isto. Veće je iseljavanje bilo iz Like. Iseljenici iz ovih krajeva 
pojačali su naselja u danjašnjoj muslimanskoj Krajini. Mnogo 
kasnije je bilo ovakih iseljavanja u Bosnu iz Crne Gore i Srbije. 

Mora se uzeti u obzir da se ipak muslimansko stanovništvo 
u Bosni i Hercegovini vremenom i smanjivalo i brojčano opadalo. 
Opadalo je, jer su muslimani baš mnogo stradavali u raznim 
vojnama koje je vodila Turska u raznim krajevima, jer su samo 
oni bili vojnici. U mazharu, п рг., što su ga Bošnjaci iza banja- 
lučke bitke 1737 poslali sultanu kaže se, da se od pet hiljada i 
dvije stotine bosanskih vojnika i junaka. koji su otišli na Perziju 
i od deset hiljada spahija i nefera što su otišli na Oziju nije 
vratilo nego samo pet stotina пеЃега.“:) Ovakih je slučajeva bilo 
mnogo u svako doba. Pa i razne epidemije i kuge mnogo su 
kosile muslin:ansko gradsko stanovništvo. U gore spomenutom 
mazharu ističe se da je prije pet godina od kuge stradalo oko 
dvadeset hiljada junaka. Кине su kosile i seosko stanovništvo, 
ali na mjesto muslimana nijesu se doseljavali drugi muslimani. 
Obratno tome mjesto pravoslavnih dolazili su novi pravoslavni. 
Тако п. pr. Skarić spominje") za stanovništvo Sarajevskog polja 
i njegove bliže okoline, da 10.5"/, njih ne znaju, da su im stari 
doselili. Ostali znaju odakle su im stari doselili. 34"/, ima dose- 
ljenih Hercegovaca i to iz Bileća, Gacka i iz Kolašina i Crne 
Gore. To su sve pravoslavni. Osim toga iseljavanje iz Bosne 
umanjivalo je broj muslimana. U seobama u Tursku u posljednjih 
šesdeset godina izgubili smo oko 100.000 muslimanskog sta- 
novništva u Bosni i Hercegovini 

Da se vidi da je bilo bogomila Кой su i kasnije prelazili 
na islam navešćemo nekoliko podataka: Engleski diplomata Ri- 
caut čak u drugoj polovici sedamnaestog vijeka tvrdi, da se bo- 
sanski bogomili još nijesu posve pretopili u muslimane, nego či- 
taju Novi Zavjet, vjeruju u Muhameda i piju vino o ramazanu "") 
Navodi Ricaut-ovi mnogo sliče onim iz turskog rukopisa u kom 
se spominju poturi sa dvostrukim zapisima. U jednom mostar- 
skom sidžilu poslije 1600 godine nalazi se mnogo muslimanskih 


©) Kreševljaković: Bitka pod Banjom Lukom 4. МІШ. 1737., Str. 18. 
в) Sarajevo i njegova okolina, str. 16 
ss) Ricaut: Historie де l'Etat present de l'empire Ottoman, Ат®!ёгдат 


1670, str. 288 (citirano prema djelu: Kardinal Torquemada i tri bošanška 
bogomila od Dra Kambera, s'r. 36, 

imena sa nemuslimanskim imenima otaca što znači da je isla- 
mizacija u području Neretve zakasnila iza one u Bosni Vid Vu- 
letić Vukasović u svojim Bilješkama o kulturi južnijeh Slavena*"") 
kaže: Čuveni mi je Fra Grga Martić pričao, da je poznavao 
muhamedanaca, te su se zvali turskim imenom, a bili su skrovito 
bogumili. Tu je domačin vršio dužnosti bogumilske vjere, pa nijesu 
nigda ni hodili u džamiju Ро kazivanju slavnog starca Marlića 
bilo je u posljednje doba bogumila u Jablanici, pa rek' bi, da jih 
je još u selu Drežnici, te kod rijeke Drežanke.“ To je pisao 
Vukasović prije 43 godine, a Ibrahim beg Bašagić slao je silom 
hodže u Drežnicu. jer tamošnji seljaci nijesu imali pojma o islamu. 
Značajna je slijedeća bilješka u Bakulinom šematizmu hercego 
vačke biskupije od 1867 godine Која u prijevodu znači: ,U Du- 
bočanima (Kotar Konjic) porodica Helež. koja bijaše posljednji 
sljedbenik bogomilske zanešenosti. prigrlila je islam, prije neko- 
liko godina u nazad.“?') Po izjavi G. Martića Који je zabilježio 
Dr Jelenić u svome djelu „Ое Patarenis Bosnae" još je iza oku- 
pacije u Neretvi bilo šesnaest Patarenskih domova. Mitrapolit 
Kosanović pisao je, da su u njegovo doba živjeli u blizini Kreševa 
patareni. Azboth također veli, da je čuo, da je do njegova vre- 
тепа bilo bogomila oko Kreševa i oko Rame!) God. 1887 za- 
bilježio je Mehmed beg Kapetanović Ljubušak u „Narodnom 
blagu °!) ovo: Oko Rame i Neretve ima i dan danas тиһате- 
dovskih seljaka. koji su sačuvali neke molitve iz bogomilskih 
vremena, pa ih u obiteljskim krugovima na izust mole ,'') Ova- 
kih vijesti, kako se vidi. ima prilično dosta. Kao jedan dobar 
dokaz, da je islam u sela oko Konjica došao kasnije može po- 
služili i to što im se ženskinje ni dan danas ne krije Sve su 
me ove stvari potakle. te sam skoro pitao jednog razboritog $e- 
Пака. Osmana Zelića iz blizine Konjica, sve mi se čini iz Bijele, 
o tradicijama sačuvanim u tamošnjem kraju o prelazu na islam 
On mi je ispričao суо: Sultan Fatih je došao do na lvan i 
dotle svijet isturčio. Zato se do Ivana pokriva ženskinje po selu, 
a od Ivana ovamo nama ne pokriva. Novalići iz Vrdolja su kasno 


7%) Dubrovnik 1897, str. 112 

1") Čorović: Bosna i Hercegovina, str. 46 

7% Bosnien und Herzegowina, str. 93 

33} str. 939 

1) Vidi članak „О islamizaciji bosanskih krstjana" od Muhameda Ha- 
džijahića, Obzor od 31 prosinca 1937. 

primili islam, pa se, kažu. zbog toga i zovu tako. Posljednja 
kuća koja je primila islam je, kako prićaju. kuća Milišića kod 
Umoljana." Dakle i u narodu se sačuvalo o tome nekoliko vri 
jednih tradicija. 

Da ovdje završimo sa izlaganjem! Ovom bi pitanju trebalo 
posvetiti još pažnje i istraživanja. Nadati se је da će se u bu- 
duće nači još vrijednih dokumenata koji će ovo pitanje još bolje 
osvijetliti. 

Iz svega ovoga dade se zaključiti ovo: Bosansko-hercego- 
vački muslimani su Starosjedioci ove zemlje. a пе došljaci Svo- 
jevoljno su napustili svoju staru bogomilsku vjeru i prigrlili uz- 
višeni islam iz opravdanih razloga Bosansko-hercvegovački musli- 
mani vole svoju domovinu i svoj narod i za njih se bors, te su 
prema tome patrioti i nacionalni Prigovori da su muslimani ana- 
cionalan elemenat nemaju nikakve osnove. Pydloga tim prigovo- 
rima je to što oni, koji ih iznose, razumilevaju pod nacionaliz- 
mom ono što nikako ne spada u ovaj pojam Krivica je, dakle, 
kod njih, a ne kod muslimana ponosne Bosne i kršne Hercegovine 

